Søndre Land menighetsråd

Årsmelding 2024

**Menighetsrådet**

Søndre Land menighetsråd har i 2024 hatt følgende sammensetning:

Leder: Bente Skårberg

Nestleder: Erik Hagaseth Haug

Sekretær: Ingelill Vangen

Medlem: Marit Amlien

Medlem: Guro N Blikset

Medlem: Bjørn Robert Grimsrud

Varamedlem: Linda Grelland

Varamedlem: Bjørn Arild Johansen

Varamedlem: Astrid Mørch

Varamedlem: Gunn-Merete Bergheim Rustøe

I tillegg er sokneprest Øystein Wang fast medlem av rådet.

Arbeidsutvalget har bestått av leder, nestleder og sokneprest.

Det er Erik Hagaseth Haug og Guro N Blikset som er faste representanter i Fellesrådet, med Bente Skårberg og Ingelill Vangen som vara.

**Rådets arbeid**

Menighetsrådet har hatt i alt 7 møter og behandlet 47 saker.

AU har hatt møter i forkant av MR møtene og behandlet i alt 39 saker.

Rådet har hatt mange store saker til behandling. Blant annet fikk vi vedtatt og godkjent nye puter og løper i Hov kirke. Dette er et stort løft for kirkerommet og for økonomien. I den forbindelse ble det arrangert to store dugnader for å vaske og ferdigstille gulvet til de nye løperne. En stor takk for alle som bidrog til dette.

I mai og juni hadde vi visitas. Vårt menighetsråd hadde fokus fest for barn, unge og voksne der Barnegospel fikk vist seg fram sammen med dansegruppe fra kulturskolen. Vi hadde også visitasgudstjenesten i Hov kirke søndag 9. juni med påfølgende kirkekaffe på frivilligsentralen. Det var godt med folk og et spennende visitasforedrag fra biskop Bonden.

Menighetsrådet har levert høringsuttalelse til Hamar Bispedømme sitt utkast til strategiplan.

I august startet vi høstsemesteret med et møte med alle ansatte for å få innspill og drøfte felles utfordringer.

Av nye tiltak som ble gjennomført i 2024, nevner vi åpen kirke hver onsdag i fastetiden og åpen kirke i forbindelse med Allehelgenssøndag. En time med musikk, tekstlesning, bønn og lystenning.

Åpen kirke med aktiviteter under Jul i Søndre Land med over 50 besøkende var svært vellykket.

**Kontoret og ansatte**

Kirkekontoret er fortsatt i 3 etg på rådhuset, men i skrivende stund planlegges det flytting til det gamle navkontoret, på bakkeplan og med direkte inngang.

De ansatte er:

Kirkeverge Hilde M Lunde, 100 %

Menighetssekretær Belinda Jøranli Rudsengen 60 %

Kirketjener Kennet Bekkelien og Øystein Sveum, 100 %

Kantor Svetlana Starcheusova, 100 %

Kantor Gerd M Wang, 40 % (kor)

Trosopplærer Bjørn Robert Grimsrud, 50 %

Sokneprester er Øystein Wang i Søndre Land sokn og Vivian Fleisher Nyborg i Fluberg og Skute sokn.

**Det som skjer i menigheten**

Det har vært gjennomført gudstjenester etter vedtatt plan.

Først kort fra statistikken: tallene i () er fra 2023.

Gjennomførte gudstjenester: 46 (45)

Andre gudstjenester 7 (8)

Døpte (?)

Vigsler 3 (2)

Konfirmanter 29 (22)

Gravferd 38 (35)

Antall deltakere 7091 (8691)

Offer totalt 49 132,68 (49 600)

Fasteaksjonen 12 500 (12 600)

Gudstjenestetallet er stabilt i soknet og det gledelige er at deltakerantallet for gudstjenester er høyt med et snitt på 92 personer. Vi slutter opp om kirkene våre og gudstjenesten. Sist år hadde vi den situasjonen at det ble konfirmert flere enn det var døpt i kullet. Det er noe å glede seg over.

Offer går ned, noe vi er bekymra for. Menighetsrådet har forpliktet seg til å dekke 10 % av lønnsutgifter til trosopplærer i tillegg til driftsutgifter for «våre» deltakere ved arrangementer.

**Menighetsmøtet**

Det ble gjennomført menighetsmøte 17. mars i Hov kirke med 18 stykker til stede. Hovedsak var en presentasjon og gjennomgang av planer for endringer i Hov kirke med påfølgende samtale og konstruktive innspill til det videre arbeidet.

**Dåpskluter**

Menighetsrådene i Søndre Land vedtok våren 2024 å bruke hjemmestrikkede dåpskluter ved barnedåp i våre kirker. Søndre land husflidslag stilte opp på dugnaden og det er strikka mange kluter til framtidige dåpsbarn.

**Trosopplæringsarbeidet**

Det er første hele året med fast ansatt trosopplærer på plass, på flere år. Det har båret frukter. Alle tiltak som har vært gjennomført har vært svært godt besøkt og mange barn har funnet veien til spennende opplevelser i kirkene våre i hele kommunen. Bjørn Robert gjør en strålende jobb!

To tiltaket måtte avlyses, pga for få påmeldte: Hektasamling på Kongen og tårnagentdag som ble flyttet fra stengt Fluberg kirke, til Skute. Flere uttrykte at det var for langt å kjøre til Skute. Trosopplæringsutvalget har jevnlig møter og fungerer godt.

Fra i 2025 skal det hete kirkelige undervisning med aktiviteter for barn og unge.

**Konfirmantene** er nå en del av det kirkelige undervisningsarbeidet. Vi er heldige som har mange flotte ungdommer som ønsker kirkelige konfirmasjon og som stiller opp i gudstjenester, i fasteaksjonen, deltar på leir og samlinger med prest og trosopplærer.

**Gullkonfirmantene** var invitert til gudstjeneste i Hov kirke med påfølgende samling og middag på Hov kafe. Det deltok 18 stk. som var svært godt fornøyde.

**Dugnader**

Menighetsrådet har organisert seg slik at det er to medlemmer som har fast ansvar for det frivillige arbeidet. Takk til Marit og Astrid! Frivillige som deltar på alle gudstjenester skal organiseres.

Det har vært arrangert som tidligere nevnt vaskedugnad x 2 i Hov kirke med 30 deltakere. Dugnad på både Enger og Hov kirkegård der i alt 40 stk deltok i løpet av de to dagene.

Og igjen en stor takk til alle glade strikkere som har bidratt til mange flotte dåpskluter.

**Konserter og arrangementer**

Det har vært gjennomført en rekke konserter og arrangementer i Hov og Enger kirke i løpet av året.

* Salmekveld med H. Gudmundsen og kirkekoret 07.02
* Jazzgudstjeneste i Hov 08.03
* Påskesangkveld onsdag før palmesøndag
* Sommerkonsert med kirkekoret
* Besøk i Hov kirke fra NMS Hadeland
* 100 års jubileumsfest for Egil Hovland i Hov kirke 16.10, med Korfranord som gjester, sammen med Nordsinni blanda kor og Kirkekoret.
* Prøysenkonsert med kirkekoret, Knut Anders Sørum og Ellen Andrea Wang som gjester
* Landlig Jul 24.11
* Tusen Julelys 08.12, med barnegospel og Atle Pettersen
* Lysmesse i Hov kirke med kor og korps fra bygda
* Kulturskolens julekonsert
* Landslaget sin julekonsert 22.12
* Konsert med Maria Ringvold 29.12
* Juletrefest 05.01.25.

I statistikken er det registrert 1850 deltakere på disse arrangementene, ett snitt på 132 stk.

**Søndre Land barnegospel**

Søndre Land barnegospel har hatt et innholdsrikt år med hyggelige korøvelser i Hov kirke på tirsdager kl 17.30. Det har variert mellom 25-30 sangere. Vi har med oss Lars Kristian Evensen på bass, Mattis Myrland på gitar, Øystein Wang på piano og Gerd som leder. Mange foreldre er til stede på øvelsene og de får en kaffekopp om de ønsker det.

Vi har deltatt på Familiegudstjenester to hvert semester + Julaften og juletrefesten. Vi har sunget på «Påskesangkveld», på Kirkefest i forbindelse med Bispevisitasen, hatt familiemiddager, (en gang i semesteret), sunget på 1. mai - arrangement i Kultursalen, hatt vårkonsert for de eldre på Hovlitunet der foreldre og familier også er invitert. En gruppe fra Barnegospel deltok på «Kid Sing Show»/ Barnekorfestival i regi av KFUK/M i Søre Ål kirke, Lillehammer.

Etter familiegudstjenesten i april, spiste vi lunsj og reiste til Badeland sammen med familiene. Korkassen dekket billettene for alle. Barnegospel var invitert til å synge på Sommerfesten på Land Museum sammen m Sissel Kyrkjebø St.Hans-aften. En gruppe deltok med sang på et sommerarrangement i regi av Våtmarksenteret i juli.

I høstsemesteret begynte flere nye unge korsangere. Kontakt med skole og barnehager, dele ut invitasjoner til koret, er viktig for rekrutteringen. Øyvind Sporild er kasserer for korkassen. Vi får årlig frifond gjennom vårt medlemskap i KFUK/M. I desember fikk vi Kr 15 062,-. Pengene ble brukt på nye korpermer, støtte til korgensere, familiemiddager, Badeland, sommergave mm. 8.desember deltok Barnegospel på Julekonsert med Atle Pettersen. Flere av de eldste barna fikk solistoppgaver den kvelden. Vi ønsker at de barna som ønsker å prøve seg som solister, får mulighet til det, på øvelser og framføringer. Juleaften i Hov kirke deltok en liten gruppe på Familiegudstjenesten i Hov. Veldig mange var blitt syke, men korsang ble det! Økonomien i koret er bra.

**Søndre Land kirkekor**

Søndre land kirkekor består av 31 korsangere som møtes til korøvelser i Hov kirke og låner på Trevatna-rommet på Hovlitunet i vintermånedene.

2024 var et aktivt år hvor vi startet med et samarbeid med pianisten, komponisten og sangeren Jon Lotterud. Vi øvde inn et repertoar med hans sanger, men også musikk av andre komponister som han har arrangert for kor. En god blanding av gospel, viser og populærmusikk. Konsert 28.4.24 i Hov kirke; en full kirke med begeistret publikum.

Kirkekoret inviterte til Salmekveld 7.2 med Helge Gudmundsen (programlederen for NRK sin satsing «Salmeboka minutt for minutt»). 20.3 arrangerte vi Påskesangkveld i Hov der alle kor i bygda var invitert til å delta. Også Trevatn Musikkforening kom og spilte den kvelden. Koret sang 1. Påskedag i kirka og deltok på Bispevisitasgudstjenesten 9.6 med korsang. Hyggelig kirkekaffe med korsang ble det også. 1.9 var koret invitert til «Eftaskvile» på Prestgardslåven i

Vardal- der en stor gruppe fra koret bidro på en god måte.

Høstsemesterets første opptreden var på Dokka bedehus 18.9. En stor gruppe fra koret reiste til Oslo 1.10 for å høre på Arve Tellefsen (+ Ketil Bjerkestrand, Ellen Andrea Wang, Kåre Nordstoga, Oslo Domkor, Eyvind Alnes) i Oslo konserthus. Hyggelig tur og god middag før konserten.

Kirkekoret har deltatt på Egil Hovland- salmekveld 16.10, vi sang på Allehelgensgudstjeneste 3.11. Koret arrangerte «Prøysen i Hov kirke» 13.11, i samarbeid med Knut Anders Sørum, Kåre Dale, Ellen Andrea – og Øystein Wang. Flinke solister fra koret bidro denne kvelden.

Tradisjonen tro sang vi på Lysmessen 15.12 og på messen Nyttårsaften i Hov kirke. I løpet av året

har vi hatt to øvelørdager på Vestsida skole før større konserter. Vi har vært så heldige å få støtte fra «Aktivitetsmidler for kor» på begge konsertene vi selv arrangerte.

**Menighetsrådets økonomi**

Offergaver i gudstjenesten har gått ned i 2024. Menighetsrådet har drøftet dette og vedtatt å sette inn tiltak som bedre kunngjøring, tydeligere plass i gudstjenesten og takkebønn for offeret.

Rådets samlede inntekter var kr

Rådets utgifter har vært kr

Resultatet er ett merforbruk på kr

Dette skyldes i hovedsak at menighetsrådet har betalt for nye puter og løpere i Hov kirke av egne midler. Og noe merforbruk i forbindelse med visitasen.

**Menighetsbladet**

Vi er så heldige å ha et flott menighetsblad. Alt arbeidet i bladet gjøres av frivillige, fra skriving av flotte artikler, ideer og planlegging til alle de som sørger for at vi får bladet levert i hver enkelt sin postkasse 4 ganger i året. Tusen takk.

**Takk**

Søndre Land menighetsråd vil takke alle som bor i vårt sokn, som kommer på de flotte konsertene som blir arrangert, som kommer med barna sine til dåp, som motiverer ungdommen til å bli konfirmert i kirka, som kjører barn og barnebarn til kirkens arrangementer og som møter opp på gudstjenester.

Så vil vi takke alle frivillige som har bidratt gjennom året på dugnader inne i kirkene og ute på kirkegårdene. Dere gjør en viktig jobb.

Menighetsrådet vil takke alle ansatte som gjør at vi kan feire gudstjeneste og vielser og forrette begravelser.